Краснодар ақалақь амуниципалтә еиҿкаара аиҳабы иҟаиҵаз ааҧхьарала Аҧсны Ахәаахәҭра-ааглыхратә палата алахәын Урыстәыла Аладатәи афедералтә округ аҟны иреиҳаӡоу ахеидкылақәа злахәыз, «Ҧхьаҟатәи аизҳара афлагманқәа» ҳәа хьӡыс измаз XI-тәи арегионбжьаратә форум.
Нанҳәамза 20 рзы Аҧсны Ахәаахәҭра-ааглыхратә палатеи Шьамтәыла Ахәаахәҭратә палатақәа рфедерациеи рыбжьара аҩ-ганк рыла Аусеицуразы аиқәшаҳаҭра рыдыркылеит. Ари ашәҟәы анапаҵаҩра мҩаҧысит Аҧсны ААП злахәу Дамаск имҩаҧысуа 59-тәи Жәларбжьаратәи ацәыргақәҵа аҳәаақәа ирҭагӡаны.
Жəабран 16 Нижни Новгород Ахадара ааҧхьарала Аҧсны Аҳəынҭқарра Ахəаахəҭра-ааглыхратə палата аҽаланархəит Москва имҩаҧысуаз Нижни Новгород ацəыргара, аделегациа анапхгара азылуан АА ААП Ахада ихаҭыҧуаҩ Мерцхəлаа Ҭамила, иара мҩаҧган Москва Аҧсны ацҳаражəҳəарҭа ахыбраҿы.
Аҧсны аҳəынҭқарра Ахəаахəҭра-ааглыхратə палата ахадара ацхыраара зҭаху рыҭаразы аусура иацнаҵоит. Ишəгəалаҳаршəоит, Ашықəс ҿыц аламҭалаз, Ахəаахəҭра-ааглыхратə палата Ахада Гагəылиа Геннадии иаҧшьгарала, апалата аусуаҩцəа аҳамҭақəа рыманы абыргцəа Аҟəатəи рыҩны-аинтернат иаҭааит.